
	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 25.06.1997

Nr.      629/XXXVI/11


R A P O R T

asupra proiectului de Lege privind

graţierea unor pedepse



Cu adresa nr.171/23 iunie 1997 preşedintele Camerei Deputaţilor a trimis Comisiei juridice, de disciplină şi imunităţi proiectul de lege sus-menţionat pentru a fi dezbătut în fond.



În şedinţa din 25 iunie 1997, Comisia juridică, de disciplină şi imunităţi a examinat acest proiect de lege şi a hotărât, prin consens,  ca raportul să fie favorabil, dar insistă ca la art.5 - privind exceptările la graţiere - să fie incluse şi următoarele infracţiuni care prezintă periculozitate socială sporită în etapa actuală de dezvoltare a societăţii noastre: violare de domiciliu, în condiţiile art.192 alin.2 din Codul penal,  şantajul prevăzut de la art.194 din Codul penal, pirateria, gestiunea frauduloasă, înşelăciunea şi delapidarea prevăzute în Titlul III din Codul penal, sustragerea sau distrugerea de înscrisuri, abuzul în serviciu contra intereselor publice, abuzul în serviciu în formă calificată, nerespectarea hotărârilor judecătoreşti prevăzute în Titlurile V şi VI din Codul penal, specula, înşelăciunea cu privire la calitatea mărfurilor, deturnarea de fonduri, contaminarea venerică şi transmiterea sindromului imunodeficitar dobândit, falsificarea  de alimente sau alte produse, încăierarea (art.322 alin.3 din Codul penal) prevăzute în Titlurile VIII şi IX din Codul penal, precum şi zborul neautorizat, genocidul şi distrugerea, jefuirea sau insuşirea unor valori culturale din Titlurile X şi XI din Codul penal.



    PREŞEDINTE,


    SECRETAR,


      Emil Teodor Popescu                  

Liviu Petreu

